jkorsvik/nowiki_second_scrape_merged huggingface dataset:
Ryszard Kapuściński

Ryszard Kapuściński (født 4. mars 1932 i Pińsk (da i Polen og nå i Hviterussland), død 23. januar 2007 i Warszawa) var en polsk journalist, essayist og forfatter.
Han debuterte som lyriker, da han 17 år gammel fikk et dikt publisert i tidsskriftet Dziś i jutro. 23 år gammel forlot han Polen for første gang, da for å dra på reportasje til India. Denne reisen ble den første av en lang serie utenlandsopphold.
Kapuściński var gjennom årene utenrikskorrespondent for det polske nyhetsbyrået PAP (Polska Agencja Prasowa). Lenge var han Polens eneste korrespondent i Afrika. I lange perioder var han også stasjonert i Latin-Amerika og Asia.
Kapuściński ble fremfor alt kjent for sine reportasjebøker som blander store hendelser med personlige refleksjoner og en sterk sans for detaljer. Den omfattende dekningen fra Afrika dannet grunnlaget for hans berømmelse, og boken Keiseren om Haile Selassie gjorde han kjent for et større publikum. Blant senere utgivelser er Sjahenes sjah, om Iran før revolusjonen, og Imperiet, en reportasjebok om Sovjetunionen som begynner med Sovjetunionens erobring av hans fødeby Pinsk i 1939, fortsetter med reportasjereiser med Den transsibirske jernbanen og til de sørlige republikker på 1950-tallet og ender med en reportasjesamling fra ulike deler av Sovjetunionen i forbindelse med landets endelige oppløsning.


== Bibliografi ==
Bøker på norsk:

Keisaren (Cesarz), 1986, oversatt av Ole Michael Selberg – Kapuścińskis beretning om Haile Selassies Etiopia. ISBN 82-521-2727-4
Sjahen (Szachinszah), 1988, oversatt av Ole Michael Selberg – Kapuścińskis side av historien om den siste sjahen av Iran. ISBN 82-521-3037-2
Imperiet (Imperium), 1994, oversatt av Ole Michael Selberg – Kapuścińskis oppgjør med Sovjetunionen.
Fotballkrigen (Wojna futbolowa), 1992,  oversatt av Jan Brodal – Denne boken dreier seg mest om Afrika, men omtrent 40 sider er viet til forfatterens opphold i Latin-Amerika, som boktitelen henviser til. To fotballandskamper utløste i 1969 krig mellom El Salvador og Honduras. Krigen varte i hundre timer, krevde 6 000 liv og gjorde omkring 50 000 mennesker hjemløse. ISBN 82-03-16990-2
Ibenholt (Heban), 2001, oversatt av Ole Michael Selberg – 40 år som korrespondent i Afrika resulterte i denne essaysamlingen.  ISBN 82-03-20503-8
Reiser med Herodot (Podróże z Herodotem), 2006, oversatt av Ole Michael Selberg. ISBN 82-03-20937-8
Atter ein dag – Angola 1975, 2008, oversatt av  Ole Michael Selberg  – Kapuscinski skildrer borgerkrigen i Luanda.  ISBN 8203211259


== Referanser ==


== Eksterne lenker ==
(en) Ryszard Kapuściński – kategori av bilder, video eller lyd på Commons 
(en) Ryszard Kapuściński – galleri av bilder, video eller lyd på Commons
Michael Skorbakk

Michael Andre Skorbakk (født 8. mai 1973 i Fredrikstad) er en norsk programleder. 
Gjennom årene har han vært programleder i «Nattønsket», «Spill Våken»«VG-lista Topp 20 / Topp 40», «Norsk på norsk», «P1 Festival», «Musikknytt» og «Musikkrevyen» i NRK P1.  Skorbakk har også jobbet som produsent med Geir Hovig i bluesprogrammet «Eldorado». Fra 2011 har han vært gründer i den DAB-baserte radiokanalen Ordentlig Radio sammen med Tor Andersen, Hanne Krogh og Øystein Sunde. Fra 2016 ble han ansatt i Bauer Media Norge, som programleder for Norsk Pop og Radio Vinyl, hvor han også produserer Vidar Lønn-Arnesen "Hitparaden" over det kommersielle riksdab-nettet. I tillegg er han ansatt i Bauer Media som Digital Project manager.


== Eksterne lenker ==
Tilbake i manesjen: Fredriksstad Blad
Musikk er følelser: NRK
Kun norsk musikk i 20 år: NRK
Bare norsk musikk: NRK
Bluesfest på radioen!: NRK
«Programledere | Alle våre programledere - Norsk Pop». radioplay.no. Arkivert fra originalen 10. august 2017. Besøkt 24. juli 2017. 
«Foto og video: Bauer Media har lansert Norsk Pop». RadioAssistant.com (engelsk). 16. desember 2016. Arkivert fra originalen 10. august 2017. Besøkt 24. juli 2017.
Jaakko Friman

Jaakko Johannes «Jaska» Friman (født 13. januar 1904 i Tammerfors, død 17. februar 1987 i Tammerfors) var en finsk skøyteløper, som konkurrerte i sprint. Han fikk bronse i de olympiske leker 1928 i St. Moritz. 


== Meritter ==
I 1927 vant han sin første internasjonale medalje, da han fikk bronse på 500 meter ved European Workers Championships. Året etter deltok han ved Vinter-OL 1928 i St. Moritz i Sveits, etter at han vant 500 meter i det finske OL-uttaket. I OL fikk han bronse på 500 meter, bak Bernt Evensen fra Norge og finske Clas Thunberg. Denne bronsen delte han med John O'Neil Farrell fra USA og nordmannen Roald Larsen. 
Friman deltok også ved VM på skøyter 1929, som ble arrangert på Frogner stadion i Oslo. Her kom han på 8.-plass på 500 meter, med tiden 45,5. Hans landsmann Clas Thunberg vant VM-gull på denne distansen. Friman kom på 5.-plass på 500 meter både ved VM på skøyter 1934 og EM på skøyter 1935. 
På nasjonalt nivå har han fire medaljer, alle på 500 meter. Han fikk gull i 1929, sølv i 1928 og 1934, og bronse i 1935. 


== Personlige rekorder ==


== Referanser ==


== Eksterne lenker ==
(en) Jaakko Friman – Olympics.com 
(en) Jaakko Friman – Olympic.org 
(en) Jaakko Friman – Olympedia 
(en) Jaakko Friman – Sports-Reference (OL-resultater – arkivert) 
(en) Jaakko Friman – Speedskatingbase.eu 
(en) Jaakko Friman – SpeedSkatingNews.info 
(en) Jaakko Friman – SpeedSkatingStats.com 
(en) Jaakko Friman – TheSports.org 
(en) Profil på SkateResults.com (arkivert hos Wayback Machine)
Fylkesvei 461 (Vestfold)

Fylkesvei 461 i Vestfold gikk mellom Farmannsveien og Gyldenløves Gate i Tønsberg kommune.
Traséer: Eckersbergs Gate (0,3 km), Grevinneveien (0,3 km)
2019 ble veien erstattet av fylkesvei 3108 og fylkesvei 3112.


== Kommuner og knutepunkter ==

 Tønsberg
  Vestfoldbanen (3,1 m) Stenmalen bru (over Vestfoldbanen, 8,6 m)


== Referanser ==


== Eksterne lenker ==
Vegvesenets vegkart
John O’Neil Farrell

John O'Neil Farrell (født 28. august 1906 i Hammond i Indiana, død 20. juni 1994 i Evergreen Park i Illinois) var en amerikansk skøyteløper som deltok i de olympiske leker 1928 i St. Moritz og 1932 i Lake Placid. 
Farrell vant en olympisk bronsemedalje i hurtigløp på skøyter under Vinter-OL 1928 i St. Moritz. Han kom på delt tredjeplass på 500 meter bak Bernt Evensen fra Norge og finske Clas Thunberg. 
Fire år senere, under vinter-OL 1932 i Lake Placid, ble skøyteløpene for første gang arrangert som fellesstart. Farrell kvalifiserte seg til finalen, men endte sist av de seks deltakerne i finaleløpet. 


== OL-medaljer ==
1928  St. Moritz -  Bronse i hurtigløp på skøyter, 500 meter


== Referanser ==


== Eksterne lenker ==
(en) John O'Neil Farrell – Olympics.com 
(en) John O'Neil Farrell – Olympic.org 
(en) John O'Neil Farrell – Olympedia 
(en) John O'Neil Farrell – Sports-Reference (OL-resultater – arkivert) 
(en) John O'Neil Farrell – Speedskatingbase.eu 
(en) John O'Neil Farrell – SpeedSkatingNews.info 
(en) John O'Neil Farrell – SpeedSkatingStats.com
Rodan

Rodan (ラドン, Radon) er et monster, enslags flygeøgle. Rodan hadde sin debut i (1956) i filmen Rodan fra det japanske filmselskapet Toho, og var den første fargefilmen fra Toho. I filmen angriper to Rodaner byen Sasebo og legger den i ruiner. De blir senere drept av et vulkanutbrudd.


== Rodan i andre filmer ==
Rodan dukker senere opp i filmen Ghidorah, the Three-Headed Monster. I denne filmen samarbeider Rodan med Godzilla og Mothra mot monsteret King Ghidorah. I filmen Invasion of Astro-Monster blir Rodan, Godzilla og King Ghidorah kontrollert av romvesener som har til hensikt å utrydde verden. Når Rodan og Godzilla kommer seg fri fra romvesene, angriper de King Ghidorah og skaster ham ut i verdensrommet igjen. I filmen Godzilla vs. Mechagodzilla II, tror Rodan at Baby Godzilla er hans bror og forsøker å beskytte ham, først mot Godzilla og senere mot Mechagodzilla. Rodan spiller også en hovedrolle i Godzilla: Final Wars der han er et av de monster som blir kontrollert av romvesener fra Planet X som er kommet tilbake for å hevne seg. De sender Rodan til New York der han angriper byen. Når Godzilla er på veg til Tokyo, blir Rodan sendt dit sammen med King Caecar og Anguirus for å drepe Godzilla men Godzilla utkjemper de alle. Rodan har også figurert, enten alene eller sammen med Godzilla, i de amerikanske tegneseriene, The Simpsons og Family Guy.


== Filmografi ==
Rodan
Ghidorah, the Three-Headed Monster
Invasion of Astro-Monster
Destroy All Monsters
Godzilla vs. Mechagodzilla II
Godzilla: Final Wars
Blood Diamond

Blood Diamond er en Oscar-nominert film fra 2006, regissert og produsert av Edward Zwick. Leonardo DiCaprio, Jennifer Connelly og Djimon Hounsou har hovedrollene i filmen. Tittelen refererer til bloddiamanter, som er diamanter gravd ut i krigssoner og solgt for å finansiere konfliktene. Under den 79. Oscar-utdelingen ble filmen nominert til fem Oscar-statuetter, inkludert prisen for «beste mannlige hovedrolle» (Leonardo DiCaprio) og «beste mannlige birolle» (Djimon Hounsou), men vant ingen. Deler av filmen er spilt inn i det sørlige Afrika, bl.a. Mosambiks hovedstad Maputo.


== Handling ==
Filmens handling er satt under borgerkrigen i Sierra Leone, og handler om et land som blir revet i stykker av en kamp  mellom parter som er like voldelige og hensynsløse i sin kamp.
Filmen begynner med at Solomon Vandy (Djimon Hounsou) blir kidnappet av Revolutionary United Front (RUF). Han blir separert fra familien og sendt til å arbeide som slave i diamantgruvene under kommando av kaptein Poison (David Harewood). Diamantene slavene utvinner blir brukt av RUF til å kjøpe våpen og finansiere aksjonene deres.
Mens han arbeider i diamantgruvene finner Solomon en stor rosa diamant. Kaptein Poison legger merke til Solomon med diamanten, men i det samme øyeblikket blir gruvene angrepet av tropper fra regjeringen, og Solomon begraver diamanten like før han blir arrestert.
I fengsel møter Solomon Danny Archer (Leonardo DiCaprio), en tidligere soldat i SADF som nå er arrestert for å ha smuglet diamanter. Han smuglet for den sørafrikanske leiesoldaten oberst Coetzee. Archer er desperat etter å finne en måte å betale tilbake Coetzee diamantene han mistet da han ble arrestert. Han overhører Poisons samtale med Solomon om diamanten han fant før han ble arrestert, og Archer legger en plan om hvordan han skal finne steinen. Han tilbyr seg å hjelpe Solomon med å finne tilbake til familien sin i bytte for diamanten.


== Rolleliste ==


== Se også ==
Kimberley-prosessen, en sertifiseringsprosess for diamanters opprinnelse


== Eksterne lenker ==
(en) Offisielt nettsted 
(en) Blood Diamond på Internet Movie Database 
(no) Blood Diamond hos Filmfront 
(sv) Blood Diamond i Svensk Filmdatabas 
(da) Blood Diamond i Danmark Nationale Filminstitut 
(fr) Blood Diamond på Allociné 
(nl) Blood Diamond på MovieMeter 
(en) Blood Diamond på AllMovie 
(en) Blood Diamond på Turner Classic Movies 
(en) Blood Diamond på Rotten Tomatoes 
(en) Blood Diamond på Metacritic  Wikiquote: Blood Diamond – sitater

Blood Diamond hos Filmweb
Blood Diamond
Eddie Murphy (skøyteløper)

Edward «Eddie» S. Murphy (født 1. februar 1905 i La Crosse, Wisconsin, død 20. september 1973 i Bellwood, Illinois) var en amerikansk skøyteløper. 
I OL 1928 i St. Moritz ble han nummer fem på 1500 meter, nummer 10 på 500 meter og nr. 14 på 5000 meter.
Han kom sterkere tilbake under OL 1932 i Lake Placid, der han tok en overraskende sølvmedalje på 5000 meter. De norske løperne var av mange holdt som medaljefavoritter, men nordmennene greide ikke å hevde seg i det noe spesielle konkurranseformatet – hurtigløpsøvelsene ble arrangert med fellesstart. 


== OL-medaljer ==
1932  Lake Placid -  Sølv i hurtigløp på skøyter, 5 000 meter


== Referanser ==


== Eksterne lenker ==
(en) Edward Murphy – Olympedia 
(en) Edward Murphy – Sports-Reference (OL-resultater – arkivert) 
(en) Edward Murphy – databaseOlympics.com (arkivert) 
(en) Edward Murphy – Speedskatingbase.eu 
(en) Edward Murphy – SpeedSkatingNews.info 
(en) Edward Murphy – SpeedSkatingStats.com 
Eddie Murphy på www.databaseolympics.com
Anguirus

Anguirus (アンギラス, Angirasu) er et monster fra Godzilla-filmene. Han debuterer først i filmen Godzilla Raids Again og er Godzillas første fiende, men blir senere Godzillas beste venn. Han ser ut som en Ankylosaurus og er 60 meter høg og 100 meter lang. Han veier over 1000 tonn. Anguirus har pigger på ryggen og på halen, og horn på hodet.


== Spesielle egenskaper ==
Anguirus har ingen "spesielle" våpen. Han bruker tennene, klørne, hornene og ryggskjoldet som våpen. Dette har bidratt til interessere for ham spesielt blant fansen. Ha er blitt kjent for å slenge seg bakover mot fienden og ramme den med ryggskjoldet.


== Anguirus opptreden i filmene ==
I den første filmen slåss Anguirus mot Godzilla, ettersom Godzilla er ond. Det slutter med at Godzilla vinner, men begge to faller ned fra en klippe. Anguirus tilbakevender i filmen Godzilla vs. Gigan der han hjelper Godzilla å redde verden fra King Ghidorah og hans venn, monsteret Gigan. Godzilla og Anguirus vinner når monsterøyen forstirres av atomprøvesprengninger. Anguirus bli skylt i land og kommer ikke igjen før i filmen Godzilla vs. Mechagodzilla, der han slåss mot Mechagodzilla, utkledd som Godzilla. Han er et av mange monster i filmen Destroy All Monsters der han sammen med de andre blir kontrollert av romvesenet kilaaks. Kilaaks sender King Ghidorah til Fuji-san for å tilintetgjøre dem, men Angurirus holder han fast med tennene. Anguirus kommer tilbake i filmen Godzilla: Final Wars der han er en motstander av Godzilla.
Anguirus er populær hos mange fans for sin lojalitet og tapperhet.


== Filmografi ==
Godzilla Raids Again
Destroy All Monsters
Godzilla vs. Gigan
Godzilla vs. Megalon
Godzilla vs. Mechagodzilla
Godzilla: Final Wars
Hans-Tore Bjerkaas

Hans-Tore Bjerkaas (født 7. juni 1951 i Tromsø) er en norsk journalist, programleder og tidligere kringkastingssjef i NRK.


== Jobb i NRK ==
Han startet sin karriere i 1977 i NRK Troms, der han var programleder i programmet Halvsju. Han ble videre redaksjonssjef i fjernsynsavdelingen ved samme distriktskontor. Deretter ble han redaksjonssjef i NRK Hordaland. Fra 1992 var han i en kort periode programdirektør i TV 2. Etter en periode ble han distriktssjef i NRK Troms og i 1997 ble Bjerkaas fjernsynsdirektør i hele NRK. I 2000 ble han direktør for NRK Kringkasting. Senere vendte han tilbake til Tromsø og jobben som distriktsredaktør for NRK Troms og Finnmark.
Han ble av NRKs styre den 24. januar 2007 utpekt til ny kringkastingssjef etter John G. Bernander. Han tiltrådte stillingen 19. mars samme år. Bjerkaas varslet 27. august 2012 NRKs styre at han kom til å slutte som kringkastingssjef når åremålet hans gikk ut i mars 2013.


== Fotballspiller ==
Etter å som ungdom ha spilt fotball for Idrettsforeningen Fløya, spilte Bjerkaas midtbane og var tidvis kaptein for Tromsø Idrettslag fra 1970 til 1980, da i nest øverste divisjon. Han hadde verv i samme klubb på 80-tallet og var formann 1984–85. Han har Norges Fotballforbunds høyeste lederutdanning, og er også utdannet cand.mag. ved Universitetet i Tromsø med fagene historie, norsk og filosofi.


== Referanser ==


== Eksterne lenker ==
Hans-Tore Bjerkaas på NRKs profilsider
Guri Ingebrigtsen

Guri Helene Ingebrigtsen (født 19. mai 1952 på Værøy, død 5. januar 2020) var en norsk lege og politiker (Ap). Hun var politisk rådgiver for den norske sosial- og helseministeren i 1996 og 1996–1997, og minister i det samme departementet i perioden 2000–2001 i den første regjeringen Stoltenberg.I 1970-årene var hun medlem av AKP(m-l). I 1986 arbeidet hun som hjelpearbeider i Afghanistan. I to perioder (1999–2007) var hun ordfører i Vestvågøy kommune i Nordland. Ingebrigtsen døde den 5. januar 2020 etter langvarig sykdom.


== Referanser ==


== Eksterne lenker ==
(no) Guri Ingebrigtsen hos Stortinget 
(no) Guri Ingebrigtsen hos Norsk senter for forskningsdata
Stiftamt

Stiftamt eller Hovedamt var betegnelsen på den verdslige (sivile) amtet innenfor et stift i Norge der biskopen hadde sitt hovedsete. Stiftamtene hadde de andre (under)amtene i området lagt under seg. De administrative betegnelsene amt og stiftamt ble innført 19. februar 1662 da de gamle lenene opphørte, både i Norge og i Danmark. De fire hovedlen i Norge ble gjort om til fire stift- eller hovedamt i Akershus, Stavanger, Bergen og Trondhjem. Betegnelsen gikk i 1919 ut av bruk, da betegnelsen amt ble endret til fylke, og alle fylkene ble likestilte.
Stiftamtmannen var øverste embedsmann i et stiftamt.


== Stiftamt i Norge ==
Akershus stiftamt (1664 – 1918), også omtalt som Aggershuus Stift og Christiania Stift, stiftamt for hele Østlandet med unntak av Øvre Telemark.
Bergen stiftamt (1664 – 1918), også omtalt som Bergenhuus Stift, stiftamt for dagens Hordaland, Sogn og Fjordane og Sunnmøre. Inntil 1685 også hovedamt for Nordlandenes amt (Nordland og Troms).
Christiansand stiftamt (1682 – 1918), stiftsamt for dagens Øvre Telemark, Rogaland og Agder-fylkene.
Stavanger stiftamt (1664 – 1682), ble erstattet av Christiansand stiftamt i 1682 da biskopen ble beordret til å flytte fra Stavanger til den nyanlagte byen Christiansand.
Tromsø stiftamt (1844 – 1918), utskilt fra Trondhjems stiftamt 1844 og var ansvarlig for dagens Troms og Finnmark fylker.
Trondhjems stiftamt (1662 – 1918), stiftsamt for dagens Nordmøre, Trøndelag og Nord-Norge (fra 1685).


== Referanser ==
Kragehai

Kragehai (Chlamydoselachus anguineus) er den mest primitive av nålevende haier. Den kalles for et levende fossil da den har eksistert i over 50 millioner år. Arten er lite kjent da den sjelden er blitt observert i live. Den antas å leve av blekksprut, fisk og andre haier. Haien kan nå en lengde på to meter. Kragehaien lever på dypt vann, på 200-1100 m dyp, hovedsakelig utenfor kysten av Japan. I norske farvann er den observert kun én gang; det var i Varangerfjorden i 1896.


== Eksterne lenker ==
(en) Kragehai – oversikt og omtale av artene i WORMS-databasen 
(en) Kragehai i Encyclopedia of Life 
(en) Kragehai i Global Biodiversity Information Facility 
(no) Kragehai hos Artsdatabanken 
(en) Kragehai hos FishBase 
(en) Kragehai hos ITIS 
(en) Kragehai hos NCBI 
(en) Kategori:Chlamydoselachus anguineus – bilder, video eller lyd på Wikimedia Commons 
(en) Chlamydoselachus anguineus – galleri av bilder, video eller lyd på Wikimedia Commons 
Chlamydoselachus anguineus – detaljert informasjon på Wikispecies 
«Fanget forhistorisk monsterhai», VG 24. januar 2007
«Fossilhai til overflaten», Aftenposten 24. januar 2007
«Australske fiskere dro i land «levende fossil» med 25 rader med tenner», Dagbladet 22. januar 2015
Idrettslaget Ravn

Idrettslaget Ravn er et norsk idrettslag i Haram kommune som tilbyr fotball, volleyball, ski, trim og barneidrett.
Volleyballaget G16 fikk 3.-plassen i NM i 2006. Ravns A-lag i fotball befinner seg i 5. divisjon. Klubben har også et nyetablert juniorlag.


== Eksterne lenker ==
Offisielt nettsted
OPD

OPD kan vise til:

Oslo politidistrikt
Orlando Police Department
Omaha Police Department
Ghidorah, the Three-Headed Monster

Ghidorah, the Three-Headed Monster (三大怪獣　地球最大の決戦, San Daikaijū: Chikyū Saidai no Kessen) er en japansk film fra 1964 regissert av Ishirô Honda. Dette er den femte filmen om det klassiske filmmonstret Godzilla.


== Handling ==
En prinsesse fra et lite land i Himalaya blir besatt  av en venusienerånde og flykter fra et fly rett før det eksploderer. Da detta hender faller en meteoritt ned fra himmelen, og med denne meteroitten kommer det trehodede monsteret King Ghidorah, som er ansvarlig for forstyrrelsene på planeten til ånden. På dette tidspunktet angriper ikke Godzilla og Rodan bare Japan, men også hverandre. 
Sammen med sin tvilling-prestinne forsøker Mothra å få Godzilla og Rodan til å slutte å slåss mot hverandre og alliere seg mot det nye monsteret. Prinsessen jages av en gruppe snikmordere som ønsker å drepe henne for at hennes fiender kan overta hennes hejmland.


== Skuespillere ==
Yosuke Natsuki som etterforsker Shindo
Yuriko Hoshi som Naoko Shindo
Hiroshi Koizumi som Professor Murai
Akiko Wakabayashi som prinsesse Mas Dorina Salno
The Peanuts som Shobijin
Takashi Shimura som Dr. Tsukamoto
Hisaya Ito som Malmess
Akihiko Hirata som Okita
Kenji Sahara som Kanamaki
Susumu Kurobe som en leiemorder
Ikio Sawamura som en fisker.
Haruo Nakajima som Godzilla
Masanori Shinohara som Rodan
Shoichi Hirose som King Ghidorah


== Eksterne lenker ==
(en) Ghidorah, the Three-Headed Monster på Internet Movie Database 
(sv) Ghidorah, the Three-Headed Monster i Svensk Filmdatabas 
(fr) Ghidorah, the Three-Headed Monster på Allociné 
(nl) Ghidorah, the Three-Headed Monster på MovieMeter 
(en) Ghidorah, the Three-Headed Monster på AllMovie 
(en) Ghidorah, the Three-Headed Monster på Turner Classic Movies 
(en) Ghidorah, the Three-Headed Monster på Rotten Tomatoes
Abdurrahman Wahid

Abdurrahman Wahid (født 7. september 1940 i Jombang på Java, død 30. desember 2009 i Jakarta i Indonesia) var en indonesisk politiker. Han var landets president fra 1999 til 2001.


== Liv og virke ==


=== Bakgrunn ===
Abdurrahman Wahids bestefar var omkring 1900 en kjent muslimsk leder. Faren var i 1945 religionsminister i den første regjeringen til Achmed Sukarno. Abdurrahman Wahid studerte islamsk rett, arabistikk og litteratur i Kairo og Bagdad. I 1971 vendte han tilbake til Indonesia.


=== Politikk ===
I Indonesia engasjerte han seg i organisasjonen Nahdlatul Ulama (NU), en islamsk organisasjon med over 30 millioner medlemmer, stiftet av Abdurrahman Wahids bestefar. Han ble leder i NU i 1984. I april 1991 grunnla han partiet Demokratiforum, i opposisjon til president Suharto. I juli 1998 grunnla han Partiet for nasjonal vekkelse (PKB), som ble det tredje største partiet under parlamentsvalget i 1999.
20. oktober 1999 ble han overraskende valgt til ny president av folkeforsamlingen. Han fikk 371 stemmer, mens vinneren av parlamentsvalget, Megawati Sukarnoputri, bare fikk 313 stemmer. Dermed ble han Indonesias første fritt valgte president.
23. juli 2001 ble Abdurrahman Wahid avsatt av folkeforsamlingen, på grunn av inkompetanse og innblanding i en finansskandale. Hans etterfølger ble Megawati Sukarnoputri, datter av Indonesias første president, Achmed Sukarno.


== Referanser ==


== Litteratur ==
Arndt Graf, Johanna Pangestian-Harahap (Hgs.): Lachen mit Gus Dur – Islamischer Humor aus Indonesien. Mizan Pustaka: Bandung & Abera Verlag: Hamburg 2005, ISBN 3-934376-74-6.